pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส เผย APEC TELWG 64 ชูความสำเร็จ 3 กิจกรรม
วันอาทิตย์ที่ 15 พฤษภาคม 2565
ดีอีเอส เผย APEC TELWG 64 ชูความสําเร็จ 3 กิจกรรม
ดีอีเอส เผย APEC TELWG 64 ชูความสําเร็จ 3 กิจกรรมเสวนา เรื่อง อนาคตกําลังคนดิจิทัลยุค - แลกเปลี่ยนประสบการณ์เทคโนโลยีใหม่ด้านโทรคมนาคม ปลดล็อกอนาคตสังคมดิจิทัล – ความเชื่อมั่นและความปลอดภัยไซเบอร์หนุนความมั่งคั่งเศรษฐกิจดิจิทัลเอเปค
เมื่อวันที่14พฤษภาคม2565นายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเข้าร่วมประชุมคณะทํางานเอเปคด้านโทรคมนาคมและสารสนเทศครั้งที่64 (APEC TELWG 64)ณโรงแรงแชงกรี-ลากรุงเทพโดยที่ประชุมได้รับทราบและรายงานผลการประชุมกลุ่มกํากับการทั้ง3กลุ่ม(LSG,DSG,และSPSG)ที่ผ่านมารวมทั้งผลการดําเนินโครงการปัจจุบันการเสนอโครงการใหม่ผลลัพธ์ความสําเร็จในการจัดกิจกรรมการเสวนาRoundtable 3กิจกรรมได้แก่1.กิจกรรมเสวนาICT Roundtable for TEL64 หัวข้ออนาคตกําลังคนดิจิทัลยุคNext Normal (Toward the Next Normal : the Future of Digital Manpower) 2.กิจกรรมเสวนาRegulatory Roundtable (LSG) for TEL64หัวข้อแลกเปลี่ยนประสบการณ์เทคโนโลยีใหม่ด้านโทรคมนาคมปลดล็อกอนาคตสังคมดิจิทัล(Sharing the Emerging Telecommunication Technology Experiences to Unlock the Future of Digital Society)และ3.กิจกรรมเสวนาIndustry Roundtable for TEL64หัวข้อความเชื่อมั่นและความปลอดภัยไซเบอร์หนุนความมั่งคั่งเศรษฐกิจดิจิทัลเอเปค(Enhancing Trust and Security for APEC Digital Economy Prosperity)และแผนการดําเนินงานในอนาคตโดยรองปลัดกระทรวงฯในฐานะหัวหน้าคณะผู้แทนไทยTELWGได้กล่าวขอบคุณประธานรองประธานผู้อภิปรายและAPEC Secretariat รวมถึงคณะผู้แทนจากเขตเศรษฐกิจสมาชิกเอเปคที่เข้าร่วมการประชุมทั้งแบบพบหน้าและรูปแบบการประชุมทางไกลที่ได้ร่วมแลกเปลี่ยนข้อมูลประสบการณ์ข้อเสนอแนะที่เป็นประโยชน์ต่อการพัฒนาเทคโนโลยีดิจิทัลและโทรคมนาคมร่วมกันในอนาคต
*************
รัฐบาลไทย-ข่าวทำเนียบรัฐบาล-นายกฯ เยี่ยมชม “ถนนผ้ายอมคราม” ร้านค้า-แหล่งผลิตผ้าย้อมครามสกล ผลิตภัณฑ์ภูมิปัญญาท้องถิ่นที่สร้างรายได้สูงให้ จ.สกลนคร ชื่นชมความร่วมมือร่วมใจของประชาชนในพื้นที่
วันพุธที่ 15 มิถุนายน 2565
นายกฯ เยี่ยมชม “ถนนผ้ายอมคราม” ร้านค้า-แหล่งผลิตผ้าย้อมครามสกล ผลิตภัณฑ์ภูมิปัญญาท้องถิ่นที่สร้างรายได้สูงให้ จ.สกลนคร ชื่นชมความร่วมมือร่วมใจของประชาชนในพื้นที่
นายกฯ เยี่ยมชม “ถนนผ้ายอมคราม” ร้านค้า-แหล่งผลิตผ้าย้อมครามสกล ผลิตภัณฑ์ภูมิปัญญาท้องถิ่นที่สร้างรายได้สูงให้ จ.สกลนคร ชื่นชมความร่วมมือร่วมใจของประชาชนในพื้นที่ ร่วมขับเคลื่อนการดําเนินงานตามนโยบายรัฐบาลจนเกิดผลเป็นรูปธรรม
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (15 มิ.ย.65) เวลา 16.00 น. ณ บริเวณวัดพระธาตุเชิงชุมวรวิหาร อ.เมืองสกลนคร จังหวัดสกลนคร พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ ได้เยี่ยมชม “ถนนผ้ายอมคราม” ร้านค้าและแหล่งผลิตผ้ายอมครามสกล ซึ่งเป็นผลิตภัณฑ์ที่ได้รับการขึ้นทะเบียน GI จากกรมทรัพย์สินทางปัญญา และสภาหัตถศิลป์โลก (World Crafts Council) ได้รับการรับรองให้จังหวัดสกลนคร เป็น “นครหัตถศิลป์โลก เจ้าแห่งครามธรรมชาติ” (World Craft City for Natural Indigo) โดยเป็นหนึ่งในประเทศของภูมิภาคเอเชียแปซิฟิกที่ได้รับการรับรองนี้ และเป็นผลิตภัณฑ์ที่สร้างรายได้สูงให้กับจังหวัดสกลนคร แสดงถึงศักยภาพทางด้านศิลปวัฒนธรรม ภูมิปัญญาท้องถิ่น และกระตุ้นเศรษฐกิจในพื้นที่ โดยแบรนด์ชั้นนําของโลกยังได้นําผ้าครามไปพัฒนาเป็นผลิตภัณฑ์ของแบรนด์อีกด้วย
นายกรัฐมนตรีชื่นชมผลิตภัณฑ์ผ้ายอมครามของชาวบ้าน ซึ่งมีผลิตภัณฑ์ที่หลากหลาย ทั้งชนิดผ้าผืนสําหรับนําไปตัดเองและแบบสําเร็จรูป รวมทั้งมีความสวยงามและมีเอกลักษณ์เฉพาะที่โดดเด่น และยังดีไซน์นําไปผลิตในรูปแบบต่าง ๆ อาทิ กระเป๋า หมวก กิ๊บ อุปกรณ์เพื่อความสวยงาม และของใช้ภายในบ้าน เป็นต้น พร้อมทั้งยังมีสินค้าที่เป็นผลผลิตจากสมาชิกในชุมชนอีกจํานวนมาก นอกจากนี้ นายกรัฐมนตรีได้ทดลองทําผ้ายอมครามพร้อมให้กําลังใจอวยพรขอให้ขายดี กระตุ้นเศรษฐกิจและการท่องเที่ยวในพื้นที่ให้มากขึ้น
พร้อมทั้งนายกรัฐมนตรีได้พบปะทักทายประชาชนที่มาให้การต้อนรับ โดยนายกฯ ชื่นชมถึงความร่วมมือร่วมใจของประชาชนทุกภาคส่วนในพื้นที่จังหวัดสกลนคร ที่ร่วมกันขับเคลื่อนการดําเนินงานต่าง ๆ ตามนโยบายรัฐบาลจนเกิดผลเป็นรูปธรรมและประโยชน์ต่อประชาชน ภายใต้สถานการณ์การเปลี่ยนแปลงของโลกและวิกฤตการณ์การแพร่ระบาดโควิด-19 ที่ต้องร่วมมือกันผ่านก้าวผ่านไปให้ได้ ขณะที่ประชาชนก็ต่างให้กําลังใจนายกรัฐมนตรีเช่นกัน ซึ่งบรรยากาศของการต้อนรับเป็นไปอย่างอบอุ่นเป็นกันเอง
ทั้งนี้ ก่อนการเยี่ยมชม “ถนนผ้ายอมคราม” นายกรัฐมนตรีได้กราบสักการะหลวงพ่อพระองค์แสน และกราบนมัสการเจ้าคณะจังหวัดสกลนคร (พระสิริพัฒนาภรณ์) และเจ้าคณะอําเภอโพนนาแก้ว (พระครูกิตติธรรมนิวิฐ) ณ พระวิหาร พร้อมกราบสักการะองค์พระธาตุเชิงชุมวรวิหาร ปูชนียสถานสําคัญคู่บ้านคู่เมืองสกลนครมาแต่โบราณ เป็นเอกลักษณ์ของเมืองสกลนคร เพื่อความเป็นสิริมงคล รวมทั้งนายกรัฐมนตรีและคณะ ยังได้ชมการแสดงต้อนรับ “ชนเผ่าสกลนคร” โดยชนเผ่าคนรักพระธาตุ 6 ชนเผ่า ได้แก่ ไทญ้อ ภูไท ไทโย้ย ไทกะโส้ ไทกะเลิง ไทลาว อย่างอบอุ่นและประทับใจด้วย ทั้งนี้ แต่ละกลุ่มชนเผ่าดังกล่าวต่างมีวัฒนธรรมประเพณีที่โดดเด่น สืบทอดและยึดมั่นในวัฒนธรรมประเพณีจากรุ่นสู่รุ่นตลอดมา สามารถพัฒนาให้เป็นเมืองท่องเที่ยวทางวัฒนธรรมได้
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เป็นสักขีพยานมอบเอกสารขอใช้ที่ดินราชพัสดุที่กรมราชทัณฑ์ครอบครองกับตำรวจภูธรภาค 6
วันศุกร์ที่ 27 พฤษภาคม 2565
รัฐมนตรีว่าการกระทรวงยุติธรรม เป็นสักขีพยานมอบเอกสารขอใช้ที่ดินราชพัสดุที่กรมราชทัณฑ์ครอบครองกับตํารวจภูธรภาค 6
รัฐมนตรีว่าการกระทรวงยุติธรรม เป็นสักขีพยานมอบเอกสารขอใช้ที่ดินราชพัสดุที่กรมราชทัณฑ์ครอบครองกับตํารวจภูธรภาค 6 สร้างสํานักงาน-สนามยิงปืนฝึกหน่วย S.W.A.T. หวังช่วยเพิ่มประสิทธิภาพ ช่วยแก้ปัญหาอาชญากรรม
เมื่อวันที่ 27 พฤษภาคม 2565 เวลา 11.30 น. ที่ตํารวจภูธรภาค 6 อ.พรมพิราม จ.พิษณุโลก นายสมศักดิ์ เทพสุทิน รัฐมนตรีว่าการกระทรวงยุติธรรม เป็นสักขีพยาน ในพิธีมอบเอกสารการขอใช้ประโยชน์ที่ดินราชพัสดุในการครอบครองของกรมราชทัณฑ์ ระหว่างกรมราชทัณฑ์และตํารวจภูธรภาค 6 เพื่อก่อสร้างสนามยิงปืน สนามฝึกทางยุทธวิธี และอาคารสํานักงานของตํารวจภูธรภาค 6 โดยมีพล.ต.ท.อัคราเดช พิมลศรี ผู้บัญชาการตํารวจภูธรภาค 6 น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายพยนต์ อัศวพิชยนต์ รองผู้ว่าราชการจังหวัดพิษณุโลก นายอายุตม์ สินธพพันธุ์ อธิบดีกรมราชทัณฑ์ ตํารวจภูธรภาค 6 ร่วมงาน โดยมีกองเกียรติยศ และวงโยธวาทิตตํารวจ ตั้งแถวรอรับ
นายสมศักดิ์ กล่าวว่า ตนรู้สึกยินดีเป็นอย่างยิ่ง ที่ได้มาเป็นสักขีพยาน ในพิธีมอบเอกสารการขอใช้ประโยชน์ที่ดินในการครอบครองของกรมราชทัณฑ์ ด้วยปัญหาอาชญากรรมที่เกิดขึ้นในสังคมปัจจุบันนั้น ถือเป็นภาระหน้าที่สําคัญของเจ้าหน้าที่ตํารวจ ที่จะต้องคิดหาวิธีในการป้องกันปราบปราม และแก้ไขปัญหาเหล่านี้ให้หมดสิ้นไป หรือลดน้อยลงมากที่สุดเท่าที่จะทําได้ ดังนั้นขีดความสามารถและความปลอดภัยของกําลังพลหรือเจ้าหน้าที่ จึงถือเป็นเรื่องสําคัญ ที่จะต้องพัฒนาและมีการฝึกทบทวน ให้มีความพร้อมในการตอบโต้สถานการณ์ต่างๆ อย่างสม่ําเสมอ
นายสมศักดิ์ กล่าวอีกว่า ในการนี้ตํารวจภูธรภาค 6 ได้มีโครงการก่อสร้างสนามยิงปืน สนามฝึกทางยุทธวิธี และอาคารสํานักงาน ซึ่งขอใช้ประโยชน์จากที่ราชพัสดุ ในการครอบครองของกรมราชทัณฑ์ เนื้อที่ประมาณ 40 ไร่ เพื่อพัฒนาศักยภาพของข้าราชตํารวจดังกล่าวโดยสํานักงานตํารวจแห่งชาติ จะสร้างบ้านพักสวัสดิการให้แก่กรมราชทัณฑ์ 2 หลัง ในพื้นที่เรือนจําชั่วคราวหนองลาด
"พิธีในวันนี้เกิดขึ้นจากการประสานความร่วมมือกันระหว่างหน่วยงานของกระบวนการยุติธรรม คือ กระทรวงยุติธรรม กรมราชทัณฑ์ ตํารวจภูธรภาค 6 จังหวัดพิษณุโลกและเรือนจําจังหวัดพิษณุโลก ในการบริหารจัดการที่ดินราชพัสดุดังกล่าวให้เกิดประโยชน์สูงสุด ผมขอร่วมเป็นสักขีพยาน การส่งมอบเอกสารการขอใช้ประโยชน์ที่ดินดังกล่าว ระหว่างกรมราชทัณฑ์และตํารวจภูธรภาค 6 ขอให้การบริหารจัดการที่ดินราชพัสดุเป็นประโยชน์สูงสุด และให้การก่อสร้าง สนามยิงปืน สนามฝึกทางยุทธวิธี (S.W.A.T) และก่อสร้างอาคารสํานักงานตํารวจภูธรภาค 6 เป็นไปด้วยความเรียบร้อย"นายสมศักดิ์ กล่าว
จากนั้นนายสมศักดิ์และคณะได้นั่งรถกอล์ฟเข้าไปดูสถานที่ก่อสร้างและรับฟังการบรรยายแผนผังการก่อสร้าง
รัฐบาลไทย-ข่าวทำเนียบรัฐบาล-รองโฆษกรัฐบาล เตือนภัย! สแกน QR CODE จ่ายเงินต้องระวัง ถ้าสแกนแล้วไปเว็บไซต์อื่นให้กรอกข้อมูลเพิ่ม ต้องยกเลิกทันที
วันพุธที่ 3 สิงหาคม 2565
รองโฆษกรัฐบาล เตือนภัย! สแกน QR CODE จ่ายเงินต้องระวัง ถ้าสแกนแล้วไปเว็บไซต์อื่นให้กรอกข้อมูลเพิ่ม ต้องยกเลิกทันที
รองโฆษกรัฐบาล เตือนภัย! สแกน QR CODE จ่ายเงินต้องระวัง ถ้าสแกนแล้วไปเว็บไซต์อื่นให้กรอกข้อมูลเพิ่ม ต้องยกเลิกทันที
วันนี้ (3 สิงหาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากสถานการณ์การแพร่ระบาดของไวรัสโควิด-19 ทําให้ความนิยมการชําระเงินแบบเรียลไทม์ในประเทศไทย มีการเติบโตเพิ่มขึ้นอย่างมาก แพร่หลายในประชาชนทุกช่วงวัยและผู้ประกอบการทุกขนาด ผ่านโครงการต่าง ๆ ของรัฐบาล เช่น โครงการ "บัตรสวัสดิการแห่งรัฐ" โครงการ "พร้อมเพย์"(Prompt pay) และ QR Payment รวมถึง Government Wallet (G-Wallet) ผ่านแอป “เป๋าตัง” ในโครงการคนละครึ่ง เราเที่ยวด้วยกัน ชิมช้อปใช้ การขายสลาก เป็นต้น ส่งผลให้ประเทศไทยมียอดการทําธุรกรรมการชําระเงินแบบเรียลไทม์ครองอันดับ 3 ของโลก
จากความนิยมการชําระเงินแบบเรียลไทม์ในประเทศไทย ทําให้มิจฉาชีพใช้โอกาสแสวงหาผลประโยชน์ให้กับตัวเอง ทั้งนี้ จากรายงานของกระทรวงดิจิทัลเพื่อเศรษฐกิจและสังคม โดยศูนย์ช่วยเหลือและจัดการปัญหาออนไลน์ (1212 ETDA) พบมิจฉาชีพใช้กลโกงรูปแบบใหม่ เมื่อสแกน QR CODE จ่ายเงิน ระบบจะพาเข้าไปยังหน้าเว็บไซต์อื่นแล้วให้กรอกข้อมูลสําคัญต่าง ๆ เช่น บัญชีธนาคาร หรือให้โอนเงินเข้าบัญชีอื่นที่ไม่ใช่ร้านค้า หากเจอเข้าข่ายลักษณะดังกล่าวให้ยกเลิกดําเนินการทันที เพื่อป้องกันมิจฉาชีพดึงข้อมูลส่วนตัวและธุรกรรมการเงิน
นางสาวรัชดาฯ ย้ํา รัฐบาลมุ่งมั่นขับเคลื่อนนโยบาย National e-Payment อย่างต่อเนื่อง ซึ่งนอกจากเป็นการอํานวยความสะดวกแก่ประชาชนและภาคธุรกิจในการทําธุรกรรมทางการเงินและกิจกรรมทางเศรษฐกิจต่าง ๆ ยังเป็นกลไกสําคัญในการยกระดับคุณภาพชีวิตของประชาชน มีส่วนช่วยในการเพิ่มขีดความสามารถในการแข่งขันของประเทศ ดังนั้น ก่อนสแกนจ่ายเงินด้วย QR CODE ต้องเลือกสแกนผ่าน QR CODE ของธนาคารโดยตรง เมื่อสแกนแล้วควรตรวจสอบข้อมูลร้านค้าและยอดเงินทุกครั้งเพื่อความถูกต้อง และการทําธุรกรรมทางการเงินผ่านออนไลน์นั้น ควรหลีกเลี่ยงการใช้อินเตอร์เน็ตสาธารณะ หรือ ฟรี Wi-Fi เพื่อป้องกันการดักขโมยข้อมูลส่วนบุคคล หากพบปัญหากรณีซื้อขายสินค้าผ่านออนไลน์ สามารถปรึกษาและแจ้งเรื่องได้ที่สายด่วน โทร.1212 ตลอด 24 ชม. หรืออีเมล 1212@mdes.go.th
รัฐบาลไทย-ข่าวทำเนียบรัฐบาล-สธ. เปิดหอผู้ป่วยในดูแลผู้ป่วยฉุกเฉินทางจิตเวชและยาเสพติด คืนคุณภาพชีวิตให้ผู้ผ่านการบำบัด
วันอังคารที่ 16 พฤศจิกายน 2564
สธ. เปิดหอผู้ป่วยในดูแลผู้ป่วยฉุกเฉินทางจิตเวชและยาเสพติด คืนคุณภาพชีวิตให้ผู้ผ่านการบําบัด
ปลัดกระทรวงสาธารณสุข  เปิดหอผู้ป่วยในรองรับผู้ป่วยจิตเวชและยาเสพติดที่มีภาวะเร่งด่วนฉุกเฉินในโรงพยาบาลศูนย์/โรงพยาบาลทั่วไป ให้ได้รับการรักษาอย่างมีประสิทธิภาพ กลับไปใช้ชีวิตในสังคมอย่างมีความสุข ปี 2564 เปิดแล้ว 15 แห่ง
ปลัดกระทรวงสาธารณสุข เปิดหอผู้ป่วยในรองรับผู้ป่วยจิตเวชและยาเสพติดที่มีภาวะเร่งด่วนฉุกเฉินในโรงพยาบาลศูนย์/โรงพยาบาลทั่วไป ให้ได้รับการรักษาอย่างมีประสิทธิภาพ กลับไปใช้ชีวิตในสังคมอย่างมีความสุข ปี 2564 เปิดแล้ว 15 แห่ง ตั้งเป้าปี 2565 เพิ่มอีก 23 แห่ง
วันนี้ (16 พฤศจิกายน 2564) ที่โรงแรม เซอร์ เจมส์ ลอดจ์ อ.มวกเหล็ก จ.สระบุรี นายแพทย์เกียรติภูมิ วงศ์รจิตปลัดกระทรวงสาธารณสุข พร้อมด้วย นายแพทย์หม่อมหลวงสมชาย จักรพันธุ์ ประธานคณะที่ปรึกษารัฐมนตรีว่าการกระทรวงสาธารณสุข ร่วมประชุมเชิงปฏิบัติการขับเคลื่อนการเปิดหอผู้ป่วยในจิตเวชและยาเสพติดในโรงพยาบาลศูนย์/โรงพยาบาลทั่วไปสังกัดสํานักงานปลัดกระทรวงสาธารณสุข ประจําปีงบประมาณ 2565 เพื่อแลกเปลี่ยนเรียนรู้แนวทางการเปิดหอผู้ป่วยในจิตเวชและยาเสพติด โดยมีผู้บริหารและเจ้าหน้าที่ที่เกี่ยวข้องเข้าร่วมจํานวน 150 คน
นายแพทย์เกียรติภูมิ กล่าวว่า การเปิดหอผู้ป่วยในจิตเวชและยาเสพติดในโรงพยาบาลศูนย์/โรงพยาบาลทั่วไปสังกัดสํานักงานปลัดกระทรวงสาธารณสุข จะช่วยให้ผู้ป่วยจิตเวชและยาเสพติดที่มีความเสี่ยงก่อความรุนแรงและมีภาวะเร่งด่วนฉุกเฉินหรือมีโรคร่วมและมีภาวะแทรกซ้อนทางกายได้รับการรักษาอย่างมีประสิทธิภาพ รวมทั้งมีระบบการส่งต่อเป็นเครือข่ายอย่างไร้รอยต่อ ตามแผนปฏิบัติการด้านการป้องกันและปราบปรามยาเสพติด ภายใต้ยุทธศาสตร์ด้านความมั่นคงของชาติ และเป็นนโยบายเร่งด่วนของรัฐบาลในการแก้ไขปัญหายาเสพติดซึ่งสอดคล้องกับนโยบายมุ่งเน้นของกระทรวงสาธารณสุขในการพัฒนาคุณภาพระบบบริการก้าวหน้า
โดยบูรณาการการทํางานร่วมกับหน่วยงานที่เกี่ยวข้อง อาทิ กระทรวงมหาดไทย ชุมชน เป็นต้นและดําเนินงานตามประมวลกฎหมายยาเสพติด ปี 2565 ซึ่งเพิ่งประกาศเมื่อวันที่ 8 พฤศจิกายน 2564 ที่ผ่านมา และจะมีผลบังคับใช้ 30 วันหลังประกาศ เน้นการบําบัดยาเสพติดอย่างต่อเนื่อง (โรคเรื้อรัง) ลดอันตรายและป้องกันอาการทางจิต รวมถึงยกเลิกการบังคับบําบัด เหลือการบําบัดแบบสมัครใจและแบบต้องโทษ โดยศาลจะใช้ดุลพินิจให้มาบําบัดก่อนจะพิจารณาลงโทษ และเน้นการดูแลรักษาร่วมกับชุมชน
“ผู้ติดยาเสพติดทุกคน ถือเป็นผู้ป่วยที่มีปัญหาด้านสังคมและจิตใจ การช่วยเหลือดูแลรักษาอาจมีความยุ่งยากซับซ้อน การพัฒนาระบบบริการด้านจิตเวชและยาเสพติดจะช่วยให้ผู้ป่วย ครอบครัว และชุมชนสามารถเข้าถึงการบําบัดรักษาได้มากขึ้น กลับมาใช้ชีวิตร่วมกันในสังคมได้อย่างมีความสุข” นพ.เกียรติภูมิ กล่าว
ทั้งนี้ ในปีงบประมาณ 2564 ศูนย์อํานวยการป้องกันและปราบปรามยาเสพติด กระทรวงสาธารณสุขได้ขับเคลื่อนการเปิดหอผู้ป่วยในจิตเวชและยาเสพติดในโรงพยาบาลแล้ว 15 แห่ง อาทิ โรงพยาบาลเชียงรายประชานุเคราะห์โรงพยาบาลตาก โรงพยาบาลแพร่ เป็นต้น ปีงบประมาณ 2565 ตั้งเป้าเพิ่มอีก 23 แห่ง โดยภาพรวมขณะนี้มีทรัพยากรเตียงด้านจิตเวชทั่วประเทศ จํานวนกว่า 6,661 เตียง
****************************** 16 พฤศจิกายน 2564
รัฐบาลไทย-ข่าวทำเนียบรัฐบาล-รองโฆษกเผย นายกฯ อนุมัติจัดงานลอยกระทง พร้อมกำชับให้หน่วยงานในพื้นที่จัดงานลอยกระทงต้องมีมาตรการกำกับดูแลความปลอดภัย โดยต้องตรวจความพร้อมก่อนถึงวันงาน 1 สัปดาห์
วันเสาร์ที่ 30 ตุลาคม 2564
รองโฆษกเผย นายกฯ อนุมัติจัดงานลอยกระทง พร้อมกําชับให้หน่วยงานในพื้นที่จัดงานลอยกระทงต้องมีมาตรการกํากับดูแลความปลอดภัย โดยต้องตรวจความพร้อมก่อนถึงวันงาน 1 สัปดาห์
รองโฆษกประจําสํานักนายกรัฐมนตรี เผย นายกฯ อนุมัติจัดงานลอยกระทง พร้อมกําชับให้หน่วยงานในพื้นที่จัดงานลอยกระทงต้องมีมาตรการกํากับดูแลความปลอดภัย โดยต้องตรวจความพร้อมก่อนถึงวันงาน 1 สัปดาห์
วันนี้ 30 ตุลาคม 2564 นางสาวรัชดา ธนาดิเรก รองโฆษกประจําสํานักนายกรัฐมนตรี เผย นายกรัฐมนตรี ได้อนุมัติให้หน่วยงานสามารถจัดงานประเพณีลอยกระทง พ.ศ. 2564 เพื่ออนุรักษ์ สืบสานและส่งเสริมประเพณีลอยกระทงที่ทรงคุณค่า โดยอาศัยหลัก COVID-Free Setting (มาตรการปลอดภัยสําหรับองค์กร) และ Universal Prevention (การป้องกันการติดเชื้อแบบครอบจักรวาล) โดยมีแนวทางและมาตรการรณรงค์ ในการจัดงานประเพณีลอยกระทง ดังนี้ 1) ขอความร่วมมือหน่วยงานที่เกี่ยวข้องร่วมกําหนดมาตรการรักษาความปลอดภัยและบังคับใช้อย่างเคร่งครัด เช่น ห้ามปล่อยโคมลอย งดเล่นดอกไม้ไฟ พลุ ประทัด รณรงค์ลอยกระทงปลอดเหล้า เป็นต้น 2) ให้หน่วยงานที่เกี่ยวกับการจราจรทั้งทางบกและทางน้ํา ตรวจสอบความเรียบร้อยของยานพาหนะที่จะใช้รับส่งประชาชนในช่วงประเพณีลอยกระทง และ 3) ขอความร่วมมือผู้จัดงานและหน่วยงานที่เกี่ยวข้องเพิ่มมาตรการป้องกันและควบคุมการแพร่ระบาดของโรคโควิด-19 ของกระทรวงสาธารณสุขและกระทรวงวัฒนธรรม โดยการควบคุมผู้ร่วมงานไม่ให้แออัด สวมหน้ากากอนามัยตลอดเวลา กําหนดให้เว้นระยะห่างทางสังคมในทุกกิจกรรม
ในด้านการเตรียมความพร้อมสถานที่ ให้ทุกสถานที่ที่จัดงานประเพณีลอยกระทงจะต้องมีจุดคัดกรองอุณหภูมิ จัดให้มีจุดลงทะเบียน “ไทยชนะ” ก่อนเข้าและออก จุดบริการเจลแอลกอฮอล์ จัดจุดทิ้งขยะที่มีฝาปิดมิดชิด ทําความสะอาดพื้นผิวสัมผัสทั้งก่อนและหลังการจัดงาน และทําความสะอาดห้องสุขาทุก 1-2 ชั่วโมง หากภายในงานมีการแสดงให้ทําความสะอาดก่อนและหลังการแสดงทุกรอบ
“ในส่วนการจัดงานลอยกระทง นายกรัฐมนตรี ได้กําชับให้ผู้จัดงานและหน่วยงาน ต้องดําเนินการตามมาตรการกํากับดูแลความปลอดภัย และมาตรการทางสาธารณสุขอย่างเคร่งครัด โดยต้องตรวจความพร้อมก่อนถึงวันงาน 1 สัปดาห์ หากพบว่าไม่มีความพร้อมจะระงับไม่ให้จัดงาน” นางสาวรัชดากล่าว
---------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-"นายกรัฐมนตรี และรัฐมนตรีว่าการกระทรวงกลาโหม สั่งดูแลทหารบาดเจ็บและครอบครัวผู้เสียชีวิตจากเหตุลอบวางระเบิดใต้"
วันพุธที่ 7 กรกฎาคม 2564
"นายกรัฐมนตรี และรัฐมนตรีว่าการกระทรวงกลาโหม สั่งดูแลทหารบาดเจ็บและครอบครัวผู้เสียชีวิตจากเหตุลอบวางระเบิดใต้"
พล.ท.คงชีพ ตันตระวาณิชย์ โฆษก กห.เปิดเผยว่า พล.อ.ประยุทธ์ จันทร์โอชา นรม.และ รมว.กห.
ได้แสดงความเสียใจกับครอบครัวทหารที่เสียชีวิตและบาดเจ็บ จากเหตุคนร้ายลอบวางระเบิดในพื้นที่หมู่บ้านสันติสุข บ.ลางา ต.บ้านนา อ.จะนะ จว.สงขลา เมื่อคืน 6 ก.ค.64 ที่ผ่านมา เป็นเหตุให้กําลังพลของชุดปฏิบัติการ ร้อย.ร 2531 ที่อยู่ระหว่างปฏิบัติหน้าที่รักษาความปลอดภัยและสนับสนุนดูแลควบคุมการแพร่ระบาดของโควิด -19 ในพื้นที่หมู่บ้านลางา เสียชีวิต 1 นาย และบาดเจ็บ 3 นาย
โดย นรม.และ รมว.กห. ได้สั่งการ ทบ. โดย กอ.รมน.ภาค 4 เข้าช่วยดูแลรักษาพยาบาลผู้ที่ได้รับบาดเจ็บ รวมทั้งช่วยเหลือดูแลครอบครัวผู้ที่เสียชีวิตและสนับสนุนจัดพิธีทางศาสนาอย่างสมเกียรติ พร้อมทั้งให้เร่งตรวจสอบพยานหลักฐาน ติดตามผู้กระทําผิดมาดําเนินการตามกฎหมายโดยเร็ว ทั้งยังได้กําชับให้เจ้าหน้าที่ปฏิบัติงานด้วยความระมัดระวังและสร้างความเข้าใจกับประชาชนในแต่ละพื้นที่ เพื่อร่วมกันดูแลความปลอดภัยและมาตรการควบคุมโรคที่กําลังแพร่ระบาดในหลายพื้นที่ไปพร้อมกัน
รัฐบาลไทย-ข่าวทำเนียบรัฐบาล-กระทรวงดิจิทัลฯ ประชุมร่วมกับผู้ให้บริการอินเทอร์เน็ต และสำนักงาน กสทช เร่งปิดกั้นเว็บไซต์ผิดกฎหมาย
วันอังคารที่ 28 มิถุนายน 2565
กระทรวงดิจิทัลฯ ประชุมร่วมกับผู้ให้บริการอินเทอร์เน็ต และสํานักงาน กสทช เร่งปิดกั้นเว็บไซต์ผิดกฎหมาย
กระทรวงดิจิทัลฯ ประชุมร่วมกับผู้ให้บริการอินเทอร์เน็ต และสํานักงาน กสทช เร่งปิดกั้นเว็บไซต์ผิดกฎหมาย
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมประชุมร่วมกับผู้ให้บริการอินเทอร์เน็ตรายหลักและสํานักงานกสทช.ในวันที่28มิ.ย. 65เพื่อหาแนวทางปิดกับเว็บไซต์ผิดกฎหมายโดยเฉพาะกรณีที่มีคําสั่งศาลแล้วแต่พบว่าบางกรณียังไม่สามารถปิดกั้นเว็บไซต์ได้
ทั้งนี้ในปีที่ผ่านมากระทรวงดิจิทัลฯได้ดําเนินการและได้รับคําสั่งศาลให้ปิดกั้นเว็บไซต์ผิดกฎหมายมากกว่า7,000 + Urlsแต่ยังพบว่าในบางกรณียังไม่ปิดกั้นจึงเชิญผู้ให้บริการอินเทอร์เน็ตมาเพื่อรับฟังข้อปัญหาติดขัดและข้อเสนอแนะในเรื่องดังกล่าวเพื่อให้มีประสิทธิภาพมากขึ้นในการประชุมผู้แทนสํานักงานกสทช.แจ้งว่าการดําเนินการให้เป็นไปตามกฎหมายดังกล่าวเป็นเรื่องที่ทางสํานักงานได้ช่วยให้การสนับสนุนมาตลอดสําหรับผู้ให้บริการอินเตอร์เน็ตได้กล่าวว่าพร้อมให้ความร่วมมือปฏิบัติตามกฎหมายเช่นกัน
นายเวทางค์กล่าวขอบคุณผู้ให้บริการอินเทอร์เน็ตและสํานักงานกสทช.ที่ให้ความร่วมมือในการดําเนินการมาตลอดอย่างไรก็ตามหากพบเว็บไซต์ที่ผิดกฎหมายขอให้ช่วยเร่งปฏิบัติตามกฎหมายอย่างเคร่งครัด”
**************
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกรัฐมนตรีสั่งตรวจเข้ม ผับ-บาร์ หลังพบฝ่าฝืน ทั้งมาตรการโควิด-19 และยาเสพติด ขอประชาชนช่วยกันสอดส่องเป็นหูเป็นตา เน้นให้ความรู้คนรุ่นใหม่ถึงพิษภัยยาเสพติด
วันอังคารที่ 14 มิถุนายน 2565
​โฆษกรัฐบาลเผย นายกรัฐมนตรีสั่งตรวจเข้ม ผับ-บาร์ หลังพบฝ่าฝืน ทั้งมาตรการโควิด-19 และยาเสพติด ขอประชาชนช่วยกันสอดส่องเป็นหูเป็นตา เน้นให้ความรู้คนรุ่นใหม่ถึงพิษภัยยาเสพติด
​โฆษกรัฐบาลเผย นายกรัฐมนตรีสั่งตรวจเข้ม ผับ-บาร์ หลังพบฝ่าฝืน ทั้งมาตรการโควิด-19 และยาเสพติด ขอประชาชนช่วยกันสอดส่องเป็นหูเป็นตา เน้นให้ความรู้คนรุ่นใหม่ถึงพิษภัยยาเสพติด
วันนี้ (14 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี ระบุว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งติดตามและตรวจเข้มยาเสพติดตามสถานบริการต่างๆ หลังมีมาตรการผ่อนคลายให้มีการเปิดสถานบันเทิง ผับ บาร์ คาราโอเกะได้ โดยให้ทุกภาคส่วนบูรณาการร่วมกันตั้งแต่ต้นทาง สร้างภูมิคุ้มกัน สร้างความรู้ให้ทุกคนตระหนักถึงโทษและพิษภัยของยาเสพติด โดยเฉพาะคนรุ่นใหม่ รวมทั้ง ย้ําแนวทางการทํางานให้เจ้าหน้าที่ทุกส่วน ต้องเคร่งครัด ป้องกัน จับกุม ผู้มีส่วนเกี่ยวข้องกับยาเสพติด
โฆษกประจําสํานักนายกรัฐมนตรี กล่าวว่า นายกรัฐมนตรีเน้นย้ําเสมอให้ผู้ประกอบการสถานบันเทิงต้องเคร่งครัดดําเนินการให้เป็นไปตามมาตรการสาธารณสุขที่กําหนด ผ่านการตรวจประเมินตามมาตรฐานความปลอดภัยด้านสุขอนามัย Amazing Thailand Safety&Health Administration (SHA) และผ่านการตรวจมาตรฐานความสะอาดปลอดภัยป้องกันโรคโควิด-19 รองรับสุขภาพดีวิถีใหม่ (Thai Stop COVID 2 Plus) เปิดให้บริการจําหน่ายและการดื่มสุราไม่เกิน 24.00 น. ซึ่งกําชับเจ้าหน้าที่ตํารวจลงพื้นที่ สุ่มตรวจค้น เป็นระยะ ซึ่งพบว่า สถานบันเทิงหลายแห่งเปิดโดยไม่ได้รับอนุญาต มีการฝ่าฝืน ตาม พ.ร.บ.โรคติดต่อฯ 2548 และพบการลักลอบใช้ยาเสพติดในสถานบริการหลายแห่ง จึงได้สั่งการให้หน่วยงานที่เกี่ยวข้องดําเนินการให้มีการคุมเข้มให้มากขึ้น และหากพบการกระทําที่ผิด ให้สั่งปิดเป็นการชั่วคราวและดําเนินการทางกฎหมายให้ถึงที่สุด
“รัฐบาลมีนโยบายชัดเจนในการเดินหน้าปราบปรามยาเสพติด โดยปัจจุบันหลังผับ บาร์ มาเปิดให้บริการอีกครั้ง นายกรัฐมนตรี ได้กําชับเจ้าหน้าที่ตํารวจและหน่วยงานในพื้นที่ ตรวจเข้ม สอดส่อง ป้องกันการฝ่าฝืนข้อกําหนด และลักลอบการใช้ยาเสพติดทุกรูปแบบ เพราะไม่อยากให้เป็นสถานที่มั่วสุมของประชาชนโดยเฉพาะคนรุ่นใหม่” นายธนกร กล่าว
รัฐบาลไทย-ข่าวทำเนียบรัฐบาล-กรุงไทยจัดใหญ่ขายเพิ่มหุ้นกู้อนุพันธ์แฝง “Krungthai Inverse Floater” การันตีเงินต้น100% ดีเดย์ 8-12 ก.ค.นี้
วันพฤหัสบดีที่ 7 กรกฎาคม 2565
กรุงไทยจัดใหญ่ขายเพิ่มหุ้นกู้อนุพันธ์แฝง “Krungthai Inverse Floater” การันตีเงินต้น100% ดีเดย์ 8-12 ก.ค.นี้
เตรียมเปิดจองหุ้นกู้อนุพันธ์แฝงหุ้นกู้อนุพันธ์แฝง “Krungthai Inverse Floater” ทั้งสองรุ่นอีกครั้งระหว่างวันที่ 8-12 กรกฎาคม 2565 เพื่อรองรับความต้องการของนักลงทุนที่สนใจลงทุนในช่วงระยะเวลาไม่นานมาก และต้องการการคุ้มครองเงินต้นเต็มจํานวน
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า จากความสําเร็จของการจําหน่ายหุ้นกู้อนุพันธ์แฝง “Krungthai Inverse Floater” ทั้งรุ่นไม่ทวีคูณ และรุ่นทวีคูณในช่วงเดือนมิถุนายนที่ผ่านมา ธนาคารมุ่งมั่นพัฒนาผลิตภัณฑ์การเงินและนวัตกรรมการลงทุน เพื่อตอบโจทย์ความต้องการของลูกค้าทุกกลุ่มอย่างต่อเนื่อง โดยเตรียมเปิดจองหุ้นกู้อนุพันธ์แฝงทั้งสองรุ่นอีกครั้งระหว่างวันที่ 8-12 กรกฎาคม 2565 เพื่อรองรับความต้องการของนักลงทุนที่สนใจลงทุนในช่วงระยะเวลาไม่นานมาก และต้องการการคุ้มครองเงินต้นเต็มจํานวน พร้อมผลตอบแทนขั้นต่ํา โดยมีมุมมองเกี่ยวกับอัตราดอกเบี้ยของไทยว่า จะไม่ปรับขึ้นมาก
นายรวินทร์ บุญญานุสาสน์ กล่าวต่อว่า นักลงทุนให้ความสนใจซื้อหุ้นกู้อนุพันธ์แฝง Krungthai Inverse Floater จํานวนมาก เนื่องจากจุดเด่นที่สามารถตอบโจทย์นักลงทุนได้ ทั้งในเรื่องการคุ้มครองเงินต้น 100% โดยธนาคารกรุงไทย ซึ่งมีอันดับความน่าเชื่อถือที่ AAA อัตราดอกเบี้ยงวดแรกที่จูงใจ และการรับประกันดอกเบี้ยขั้นต่ําตลอดอายุหุ้นกู้ ตลอดจนระยะเวลาการลงทุน 2 ปีที่ไม่ยาวมากนัก
สําหรับผลตอบแทนจากการลงทุน จะเป็นดอกเบี้ยแบบลอยตัวย้อนทิศ อ้างอิงกับอัตราดอกเบี้ย THOR ซึ่งเป็นดอกเบี้ยที่เคลื่อนไหวใกล้ชิดกับดอกเบี้ยนโยบายของธนาคารแห่งประเทศไทย (ธปท.) และประกาศโดยธปท.ทุกวัน โดยผลตอบแทนที่นักลงทุนได้รับจะย้อนทิศ หรือสวนทางกับอัตราดอกเบี้ยอ้างอิง ภายใต้ภาวะเงินเฟ้อที่อยู่ในระดับสูง ถึงแม้ตลาดมีการคาดการณ์แนวโน้มการปรับขึ้นดอกเบี้ย แต่นักลงทุนส่วนหนึ่งมองว่า อัตราดอกเบี้ยไทยจะไม่สามารถปรับตัวขึ้นมากในช่วงสองปีที่ลงทุน เนื่องจากเศรษฐกิจไทยยังไม่ฟื้นตัวเต็มที่ ภาวะเงินเฟ้อเกิดจากปัจจัยด้านอุปทาน เช่น ราคาน้ํามัน การลงทุนใน Krungthai Inverse Floater จึงเป็นทางเลือกการลงทุนที่มีโอกาสได้รับผลตอบแทนสูงกว่าการลงทุนอื่นที่มีอันดับความน่าเชื่อถือใกล้เคียงกัน
นอกจากนี้ ธนาคารยังจําหน่ายหุ้นกู้อนุพันธ์แฝง Krungthai Inverse Floater รุ่นทวีคูณ ซึ่งจะเพิ่มโอกาสสร้างผลตอบแทนสูงกว่ารุ่นปกติ แต่ยังคงคุ้มครองเงินต้น และผลตอบแทนขั้นต่ําเช่นเดียวกัน สําหรับนักลงทุนที่สนใจ สามารถสอบถามรายละเอียดที่ธนาคารกรุงไทยทุกสาขา หรือ อีเมล sps@krungthai.com หรือโทร 02-208-4691, 02-208-4673
รัฐบาลไทย-ข่าวทำเนียบรัฐบาล-กระทรวงยุติธรรม โดยสถาบันนิติวิทยาศาสตร์ ร่วมหารือเครือข่ายนิติวิทยาศาสตร์ภูมิภาคเอเชียครั้งที่ 13 มั่นใจสามารถยกระดับงานด้านนิติวิทยาศาสตร์ไทยให้มีประสิทธิภาพทุกมิติ
วันอาทิตย์ที่ 17 ตุลาคม 2564
กระทรวงยุติธรรม โดยสถาบันนิติวิทยาศาสตร์ ร่วมหารือเครือข่ายนิติวิทยาศาสตร์ภูมิภาคเอเชียครั้งที่ 13 มั่นใจสามารถยกระดับงานด้านนิติวิทยาศาสตร์ไทยให้มีประสิทธิภาพทุกมิติ
กระทรวงยุติธรรม โดยสถาบันนิติวิทยาศาสตร์ ร่วมหารือเครือข่ายนิติวิทยาศาสตร์ภูมิภาคเอเชียครั้งที่ 13 มั่นใจสามารถยกระดับงานด้านนิติวิทยาศาสตร์ไทยให้มีประสิทธิภาพทุกมิติ พร้อมก้าวสู่ความทันสมัยและเป็นสากล หวังกระตุ้นการรับรู้แก้ประชาชน
พันตํารวจเอกทรงศักดิ์ รักศักดิ์สกุล ผู้อํานวยการสถาบันนิติวิทยาศาสตร์ เปิดเผยว่า ตนในฐานะตัวแทนสถาบันนิติวิทยาศาสตร์ประเทศไทย ได้เข้าร่วมการประชุมเครือข่ายนิติวิทยาศาสตร์แห่งภูมิภาคเอเชียครั้งที่ 13 ประจําปี 2021 (13TH ASIAN FORENSIC SCIENCES NETWORK ANNUAL MEETING AND SYMPOSIUM) ระหว่างวันที่ 12 ตุลาคม – 15 ตุลาคม 2564 ที่มีประเทศฟิลิปปินส์เป็นเจ้าภาพการประชุมผ่านระบบวิดีโอคอนเฟอร์เรนซ์ พร้อมด้วยคณะกรรมการบริหารเครือข่ายอีก 7 ประเทศ ได้แก่ Health Sciences Authority (สิงคโปร์), Central Institute of Forensic Science (ไทย), Institute of Forensic Science (จีน), National Forensic Services (เกาหลีใต้), Department of Chemistry (มาเลเซีย), Forensic Lab, Center of Indonesian National Police (อินโดนีเซีย), และ Department of Scientific Services (บรูไน) โดยสถาบันนิติวิทยาศาสตร์ ประเทศไทย ถือเป็นหนึ่งในคณะกรรมการบริหารเครือข่ายนิติวิทยาศาสตร์แห่งเอเชีย (AFSN) เพื่อร่วมกําหนดนโยบาย และแผนงานที่จะดําเนินการเสริมสร้างความแข็งแกร่งให้กับเครือข่ายนิติวิทยาศาสตร์แห่งเอเชียก้าวสู่ระดับสากล
พันตํารวจเอกทรงศักดิ์ ยืนยันว่า การประชุมเครือข่ายนิติวิทยาศาสตร์แห่งเอเชียมีความสําคัญและเป็นประโยชน์เป็นอย่างมาก เพราะจะช่วยให้ผู้เชี่ยวชาญด้านนิติวิทยาศาสตร์ไทยได้มีโอกาสแลกเปลี่ยนองค์ความรู้ร่วมกับนักนิติวิทยาศาสตร์จากทั่วทุกมุมโลก ก่อนจะนํามาปรับปรุงและพัฒนาประสิทธิภาพงานด้านนิติวิทยาศาสตร์ของเราให้ทันสมัยมากขึ้น โดยผ่านการจัดกิจกรรมและโครงการต่าง ๆ ที่จัดขึ้นเป็นประจําทุกปี นอกจากนี้ ยังทําให้เราสามารถประยุกต์ใช้กิจกรรมทางด้านนิติวิทยาศาสตร์จากเครือข่ายนิติวิทยาศาสตร์แห่งภูมิภาคเอเชีย ในการกระตุ้นการรับรู้ ความรู้ความเข้าใจในด้านนิติวิทยาศาสตร์ที่ถูกต้องให้กับประชาชน โดยเฉพาะอย่างยิ่งในเด็กและเยาวชน
“เรามีการจัดกิจกรรมต่าง ๆ ขึ้นอย่างต่อเนื่องทุกปี เช่น โครงการ AFSN Annual Meeting and Symposium ที่จะคอยเปลี่ยนประเทศสมาชิกเพื่อเป็นเจ้าภาพ และปัจจุบันสถาบันนิติฯ ยังได้เข้าร่วมเป็นสมาชิก AFSN workgroup จํานวน 8 Workgroup ในฐานะประธานและเลขานุการ ประกอบด้วย DNA Workgroup ,Toxicology Workgroup, Trace Evidence Workgroup, Crime Scene Investigation Workgroup, Digital Forensic Workgroup, Questioned Document Workgroup, Fingerprint Workgroup และ Quality Assurance & Standards Committee ทําให้เห็นว่าการพัฒนางานด้านนิติวิทยาศาสตร์ของเราเป็นไปในทิศทางที่ดีอย่างมากภายใต้การทํางานอย่างต่อเนื่อง” พันตํารวจเอกทรงศักดิ์ ระบุ
รัฐบาลไทย-ข่าวทำเนียบรัฐบาล-ปลัดสธ. นำคณะผู้บริหารถวายราชสักการะพระบรมราชชนก สมเด็จย่า และกรมพระยาชัยนาทนเรนทร อัญเชิญพระมิ่งขวัญสถิตปกป้องดูแลชาวสาธารณสุขไทย
วันศุกร์ที่ 16 กรกฎาคม 2564
ปลัดสธ. นําคณะผู้บริหารถวายราชสักการะพระบรมราชชนก สมเด็จย่า และกรมพระยาชัยนาทนเรนทร อัญเชิญพระมิ่งขวัญสถิตปกป้องดูแลชาวสาธารณสุขไทย
ปลัดกระทรวงสาธารณสุข นําคณะผู้บริหาร สักการะพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก สมเด็จพระศรีนครินทราบรมราชชนนี และพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร อัญเชิญพระมิ่งขวัญสถิตปกป้องดูแลชาวสาธารณสุข
ปลัดกระทรวงสาธารณสุข นําคณะผู้บริหาร สักการะพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก สมเด็จพระศรีนครินทราบรมราชชนนี และพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร อัญเชิญพระมิ่งขวัญสถิตปกป้องดูแลชาวสาธารณสุข ในการปฏิบัติภารกิจดูแลประชาชนต่อสู้กับโรคระบาดติดเชื้อโควิด 19
วันนี้ (16 กรกฎาคม 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า สมเด็จพระมหิตลาธิเบศร อดุลยเดชวิกรม พระบรมราชชนก สมเด็จพระศรีนครินทราบรมราชชนนีและสมเด็จพระเจ้าบรมวงศ์เธอ กรมพระยาชัยนาทนเรนทร ซึ่งทุกพระองค์ทรงมีคุณูปการต่อประเทศชาติ โดยเฉพาะด้านการแพทย์และการสาธารณสุขไทย ทําให้เจริญก้าวหน้าทัดเทียมอารยประเทศเสมอมา ในวันนี้ ได้นําคณะผู้บริหารร่วมบวงสรวงสักการะพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี ประดิษฐานบนแท่นฐานเดียวกัน และพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทร อัญเชิญพระมิ่งขวัญมาสถิตปกป้องดูแลชาวสาธารณสุขทั้งประเทศ ให้มีกําลังกาย กําลังใจ ปฏิบัติภารกิจต่อสู้กับโรคระบาดติดเชื้อโควิด 19 ได้อย่างลุล่วง ทําประโยชน์แก่ประเทศชาติ และดูแลพี่น้องชาวไทยทุกคนให้ปลอดภัย
นายแพทย์เกียรติภูมิกล่าวต่อว่า กรณีผู้ไม่หวังดีซึ่งอาจเป็นบุคคลที่มีความเห็นต่างมากระทําการลบหลู่นําสีมาสาดต่อพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชนก สมเด็จพระศรีนครินทราบรมราชชนนีและพระอนุสาวรีย์สมเด็จพระเจ้าบรมวงศ์เธอ กรมพระยาชัยนาทนเรนทรเมื่อกลางดึกของคืนวันที่ 9 กรกฎาคมที่ผ่านมา นั้นถือว่าเป็นการกระทําที่ชั่วร้าย หยาบช้า ไม่เหมาะสมอย่างยิ่ง ทําให้ชาวกระทรวงสาธารณสุขมีความรู้สึกสะเทือนใจในสิ่งที่เกิดขึ้น
“ความคิดเห็นขัดแย้ง เรามีช่องทางและระบบสื่อสาร รับเรื่องร้องเรียน ร้องทุกข์ อํานวยความสะดวกให้แก่ประชาชน การกระทําเช่นนี้ไม่มีประโยชน์ มีแต่จะสร้างข้อแม้ของการขัดแย้งให้เพิ่มมากขึ้น สมเด็จพระบิดา สมเด็จย่า และกรมพระยาชัยนาทนเรนทร ทุกพระองค์มีคุณูปการ ทําประโยชน์ให้วงการแพทย์และสาธารณสุข ขอประณามการกระทําในครั้งนี้ และจะดําเนินการตามกระบวนการทางกฎหมายให้ถึงที่สุด” นายแพทย์เกียรติภูมิกล่าว
***************************** 16 กรกฎาคม 2564
รัฐบาลไทย-ข่าวทำเนียบรัฐบาล-การท่าเรือแห่งประเทศไทย (กทท.) สังกัดกระทรวงคมนาคม จัดประชุมรับฟังความคิดเห็นของประชาชนและผู้มีส่วนได้ส่วนเสีย ครั้งที่ 2
วันอังคารที่ 28 ธันวาคม 2564
การท่าเรือแห่งประเทศไทย (กทท.) สังกัดกระทรวงคมนาคม จัดประชุมรับฟังความคิดเห็นของประชาชนและผู้มีส่วนได้ส่วนเสีย ครั้งที่ 2
โครงการปรับปรุงท่าเทียบเรือระนองและโครงการท่าเทียบเรือแห่งที่ 3 ท่าเรือระนอง  (ทรน.)
การท่าเรือแห่งประเทศไทย (กทท.) สังกัดกระทรวงคมนาคม จัดประชุมรับฟังความคิดเห็นของประชาชนและผู้มีส่วนได้ส่วนเสีย ครั้งที่ 2 ต่อการจัดทําร่างรายงานและมาตรการป้องกันและแก้ไขผลกระทบสิ่งแวดล้อม และมาตรการติดตามตรวจสอบผลกระทบสิ่งแวดล้อมของโครงการปรับปรุงท่าเทียบเรือระนองและโครงการท่าเทียบเรือแห่งที่ 3 ท่าเรือระนอง (ทรน.) ระหว่างวันที่ 27-28 ธันวาคม 2564 โดยมีนายสมชาย เหมทอง ผู้ช่วยผู้อํานวยการ กทท. สายบริหารสินทรัพย์และพัฒนาธุรกิจ พร้อมด้วย เรือโท กิตติคุณ จารุวัฒนายนต์ ผู้ช่วยผู้อํานวยการ กทท. สายวิศวกรรม นายศุภฤกษ์ ปิณฑะดิษ ผู้จัดการท่าเรือระนอง และพนักงาน กทท. เข้าร่วมการประชุมฯ เพื่อให้ประชาชนมีความมั่นใจในรายงานรายละเอียดโครงการในรายงาน การประเมินผลกระทบสิ่งแวดล้อม และมาตรการป้องกัน แก้ไข และติดตามตรวจสอบผลกระทบสิ่งแวดล้อมของโครงการฯ ได้แก่ การจัดการของเสีย การตรวจวัดคุณภาพน้ํา อากาศ เสียง ความสั่นสะเทือน ปริมาณการจราจร เป็นต้น โดยมีนายบุญชัย สมใจ ปลัดจังหวัดระนอง หน่วยงานราชการ เอกชน ประชาชน และผู้มีส่วนเกี่ยวข้อง จํานวน 130 คน เข้าร่วมประชุม ณ เฮอริเทจ แกรนด์ คอนเวนชั่น อ. เมือง จ.ระนอง ทั้งนี้ ข้อคิดเห็นที่ได้จากการรับฟังในครั้งนี้จะนํามาปรับและเพิ่มเติมข้อมูลในรายงานฯ เพื่อให้สอดคล้องและสร้างความเข้าใจที่ถูกต้องชัดเจนกับประชาชนและผู้มีส่วนได้ส่วนเสีย
​         โครงการปรับปรุงท่าเทียบเรือระนองและโครงการท่าเทียบเรือแห่งที่ 3 ของ ทรน. เป็นการพัฒนาศักยภาพโครงสร้างพื้นฐานและส่งเสริมการขยายการให้บริการของ ทรน. ขณะนี้อยู่ระหว่างการศึกษาสํารวจออกแบบ (Detail Design) รวมทั้งการศึกษาผลกระทบสิ่งแวดล้อม (EIA และ IEE) และการจัดทํารายงานการประเมินผลกระทบสิ่งแวดล้อม โดยแบ่งการพัฒนาเป็น 2 ระยะ ได้แก่
​         1. การก่อสร้างพื้นที่หลังท่าส่วนขยาย (ลานวางตู้ 1 และ 2) พื้นที่ใช้งานรวม 46,200 ตารางเมตร สามารถรองรับตู้สินค้า 320,258 ที.อี.ยู.
​         2. การก่อสร้างท่าเทียบเรือ 3 (เชื่อมกับท่าเทียบเรือ 2) และลานวางตู้สินค้า 3 รองรับเรือขนาด 12,000 เดทเวทตัน จํานวน 2 ลํา
พื้นที่ใช้งานรวม 72,600 ตารางเมตร สามารถรองรับตู้สินค้าได้ 499,266 ที.อี.ยู. คาดว่าการพัฒนาระยะที่ 1 และ 2 จะแล้วเสร็จ ในปี 2569 และ ปี 2583 ตามลําดับ
​         ทั้งนี้ เพื่อผลักดัน ทรน. ให้เป็นประตูการค้าฝั่งตะวันตก (Western Gateway) รองรับการขนส่งสินค้าทางทะเลเชื่อมโยงกับกลุ่ม BIMSTEC ภายใต้แผนการพัฒนาพื้นที่ SEC ของรัฐบาล
รัฐบาลไทย-ข่าวทำเนียบรัฐบาล-บีโอไอผนึกพันธมิตรจัดงานมหกรรม BCG Startup Investment Day
วันศุกร์ที่ 11 มีนาคม 2565
บีโอไอผนึกพันธมิตรจัดงานมหกรรม BCG Startup Investment Day
บีโอไอผนึกพันธมิตรจัดงานมหกรรม BCG Startup Investment Day
บีโอไอผนึกพันธมิตรจัดงานมหกรรม BCG Startup Investment Day
เมื่อเร็วๆ นี้ นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)(ที่ 6 จากซ้าย) ดร.พันธุ์อาจ ชัยรัตน์ ผู้อํานวยการสํานักงานนวัตกรรมแห่งชาติ (องค์การมหาชน) (NIA)(ที่ 7 จากซ้าย) และนายศรัณย์ สุตันติวรคุณ นายกสมาคมไทยผู้ประกอบธุรกิจเงินร่วมลงทุน (TVCA)(ที่ 5 จากซ้าย) แถลงข่าวงานมหกรรม BCG Startup Investment Day โดยมีหน่วยงานพันธมิตรเข้าร่วมงาน ได้แก่ DEPA, NXPO, NSTDA, CUE, RUN, SET และ Innospace ซึ่งงานจะจัดขึ้นในวันที่ 24 มีนาคม 2565ในรูปแบบ Hybrid Event ทั้งออนไลน์และออนกราวด์ ณ ศูนย์ประชุมซีอาเซียน ชั้น 10 อาคารซีดับเบิ้ลยูทาวเวอร์ ถนนรัชดาภิเษก
รัฐบาลไทย-ข่าวทำเนียบรัฐบาล-สุดยอด! GainingEdge จัดอันดับกรุงเทพฯ เต็ง 1 “ธุรกิจ MICE” ในเอเชียแปซิฟิก และอันดับ 6 ของโลก
วันพฤหัสบดีที่ 11 สิงหาคม 2565
สุดยอด! GainingEdge จัดอันดับกรุงเทพฯ เต็ง 1 “ธุรกิจ MICE” ในเอเชียแปซิฟิก และอันดับ 6 ของโลก
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ยินดีที่กรุงเทพฯ เป็นอันดับ 1 ในเอเชียแปซิฟิกที่สามารถดึงงานประชุมนานาชาติเข้าสู่ประเทศได้สูงสุด จากผลรายงานวิจัยประจําปี “Leveraging Intellectual Capital” ซึ่งเป็นการวัดอันดับการใช้ประโยชน์จากทุนทางปัญญาของแต่ละประเทศ จัดทําโดยบริษัทที่ปรึกษาระหว่างประเทศด้านการจัดประชุม GainingEdge เมื่อเดือน พ.ค. ที่ผ่านมา
.
โดยกรุงเทพฯ สามารถดึงงานประชุมมาจัดในประเทศได้มากถึง 123 งาน ทั้งที่มีบุคลากรเข้าเป็นกรรมการบริหารสมาคมระหว่างประเทศ 194 สมาคม คิดเป็นอัตราการใช้ประโยชน์ (Harnessing Ratio) ถึง 63.4 % ทําให้กรุงเทพฯ เป็นอันดับ 1 ของเอเชียแปซิฟิกและเป็นอันดับ 6 ของโลก
.
ทั้งนี้ จากการที่ประเทศไทยเป็นเจ้าภาพการประชุมความร่วมมือทางเศรษฐกิจเอเชีย - แปซิฟิก (APEC) ระดับผู้นํา รวมถึงการประชุมที่เกี่ยวข้องในเดือน พ.ย. 65 จะเป็นโอกาสสําคัญที่จะช่วยดึงการจัดงานต่าง ๆ เข้ามาในประเทศได้เพิ่มขึ้น
.
สํานักงานส่งเสริมการจัดประชุมและนิทรรศการ (องค์การมหาชน) (สสปน. หรือ TCEB) คาดการณ์ว่าหากผลักดันการจัดประชุมให้เกิดขึ้นตามแผนที่วางไว้ในปี 65 จะมีจํานวนนักเดินทาง MICE มากกว่า 6 ล้านคน ก่อให้เกิดรายได้รวมกว่า 28,400 ล้านบาท และยังต่อเนื่องไปถึงปีหน้า
.
นายกฯ พร้อมสนับสนุนภาคบริการในห่วงโซ่อุตสาหกรรมไมซ์ เพื่อเตรียมความพร้อมรองรับการขยายตัวของอุตสาหกรรม MICE ของไทยในหลาย ๆ ด้าน ซึ่งจะช่วยสร้างงาน สร้างรายได้ให้แก่ประเทศ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​รมว.เฮ้ง ส่งแรงงานไทยทำงานภาคเกษตรรัฐอิสราเอล ต่อเนื่องร่วม 4 พันคน
วันอังคารที่ 12 กรกฎาคม 2565
​รมว.เฮ้ง ส่งแรงงานไทยทํางานภาคเกษตรรัฐอิสราเอล ต่อเนื่องร่วม 4 พันคน
วันที่ 12 กรกฎาคม 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ในปี 2565 กระทรวงแรงงานจัดส่งแรงงานไทยไปทํางานภาคเกษตรรัฐอิสราเอลแล้วทั้งสิ้น 3,759 คน โดยวันนี้มีแรงงานไทย จํานวน 266 คน
เดินทางไปทํางานภายใต้โครงการ “ความร่วมมือไทย - อิสราเอล เพื่อการจัดหางาน (Thailand-Israel Cooperation on the Placement of Workers: TIC) แบ่งเป็นเพศชาย 265 คน และเพศหญิง 1 คน ด้วยเครื่องบินโดยสารเที่ยวบินที่ LY 084 ของสายการบินแอล อัล อิสราเอล แอร์ไลน์ จํานวน 148 คน และ เที่ยวบิน ที่ EY407 เพื่อต่อเครื่องเที่ยวบิน EY598 ของสายการบิน เอทิฮัด แอร์เวย์ จํานวน 118 คน ซึ่งแรงงานทั้งหมดได้ผ่านการอบรมคนหางานก่อนการเดินทางไปทํางานในต่างประเทศและในเดือนกรกฎาคมนี้กรมการจัดหางานยังมีแผนการจัดส่งรวมตลอดเดือน ประมาณ 370 คน โดยแรงงานไทยจะได้รับเงินเดือนขั้นต่ําก่อนหักภาษีเดือนละ 5,300 เชคเกล หรือประมาณ 54,852 บาท (อัตราแลกเปลี่ยน ณ วันที่ 11 ก.ค. 65) ซึ่งหากทํางานจนครบสัญญาจ้างงานสูงสุด 5 ปี 3 เดือน จะมีรายได้มากกว่า 3 ล้านบาทต่อคน
“ปีงบประมาณ พ.ศ. 2565 ประเทศไทยได้รับโควตาจัดส่งแรงงานฯ จํานวน 6,800 คน เพิ่มขึ้นเมื่อเทียบกับปีงบประมาณ พ.ศ. 2564 ที่ได้โควตาในการจัดส่ง 5,000 คน เนื่องจากในช่วงสถานการณ์การแพร่ระบาดของโรคโควิด -19 ประเทศไทยถือเป็นประเทศที่มีการบริหารจัดการที่ดี ทั้งแรงงานไทยยังมีทักษะและความรับผิดชอบ เป็นที่ต้องการของนายจ้างในรัฐอิสราเอลจนมีความต้องจ้างงานเพิ่มขึ้น โดยนอกจากงานภาคเกษตรแล้ว พล.อ.ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ยังมีนโยบายที่จะขยายตลาดแรงงานภาคอุตสาหกรรม ในรัฐอิสราเอล เพื่อเพิ่มโอกาสให้กับแรงงานไทยที่มีฝีมือ มีศักยภาพ และต้องการเดินทางไปทํางานในต่างประเทศ” รัฐมนตรีว่าการกระทรวงแรงงาน กล่าว
ด้านนายสิบหมื่นชัย โพธิสินธุ์ ผู้ตรวจราชการกรม กรมการจัดหางาน ในฐานะโฆษกกรมการจัดหางาน กล่าวว่า เมื่อวันที่ 11 กรกฎาคม 2565 นายไพโรจน์ โชติกเสถียร อธิบดีกรมการจัดหางาน มอบหมายตนตรวจเยี่ยมให้กําลังใจแรงงานไทย จํานวน 266 คน ที่เข้ารับการอบรมก่อนเดินทางไปทํางานภาคเกษตรในรัฐอิสราเอล ภายใต้โครงการความร่วมมือไทย - อิสราเอลเพื่อการจัดหางาน (Thailand-Israel Cooperation on the Placement of Workers: TIC) ณ ห้องอบรมคนหางานก่อนเดินทางไปทํางานต่างประเทศ ชั้น 11 อาคารสํานักงานประกันสังคมกรุงเทพมหานครพื้นที่ 3 โดยโฆษกกรมการจัดหางาน ได้มอบโอวาทแก่แรงงานไทยให้มีความขยัน ความตั้งใจในการทํางาน ให้คิดเสมอว่าแม้งานจะหนักแต่เป็นการสู้เพื่อตัวเองและครอบครัวก็จะผ่านพ้นไปได้ และเมื่อเดินทางกลับมาจะมีรายได้ ความรู้และประสบการณ์เป็นทุนให้ตนเอง สามารถยกระดับคุณภาพชีวิตได้ต่อไป
สําหรับผู้สนใจไปทํางานต่างประเทศสามารถติดตามข่าวสารการประกาศรับสมัครได้ที่เว็บไซต์ www.doe.go.th/overseasและสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด หรือสํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้เอกอัครราชทูตฯ อิสราเอลประจำประเทศไทยเข้าพบ
วันพุธที่ 27 เมษายน 2565
รัฐมนตรีฯ สุริยะ ให้เอกอัครราชทูตฯ อิสราเอลประจําประเทศไทยเข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้เอกอัครราชทูตฯ อิสราเอลประจําประเทศไทยเข้าพบ
รัฐมนตรีฯ สุริยะ ให้เอกอัครราชทูตฯ อิสราเอลประจําประเทศไทยเข้าพบ
วันนี้ (26 เมษายน 2565) เวลา 16.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นางออร์นา ซากิฟ (Ms.Orna Sagiv) เอกอัครราชทูตวิสามัญผู้มีอํานาจเต็มแห่งรัฐอิสราเอลประจําประเทศไทยและคณะ เข้าพบเพื่อเข้าเยี่ยมคารวะในโอกาสเข้ารับหน้าที่และร่วมหารือแลกเปลี่ยนความคิดเห็นในประเด็นความร่วมมือระหว่างไทยกับอิสราเอล ด้านการแบ่งปันความรู้เทคโนโลยีขั้นสูง และความสามารถทางดิจิทัลในกระบวนการผลิต โดยมีนายณัฐพล รังสิตพล อธิบดีกรมส่งเสริมอุตสาหกรรม และนางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม เข้าร่วมด้วย ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-มาตรการลดภาระค่าครองชีพและกระตุ้นเศรษฐกิจฝ่าโควิด-19
วันจันทร์ที่ 28 มิถุนายน 2564
มาตรการลดภาระค่าครองชีพและกระตุ้นเศรษฐกิจฝ่าโควิด-19
วันพุธที่ 9 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการลดภาระค่าครองชีพและฟื้นฟูเศรษฐกิจจากผลกระทบของโรคโควิด-19 ครอบคลุมประชาชนประมาณ 51 ล้านคน ประกอบด้วย โครงการเพิ่มกําลังซื้อแก่ผู้มีบัตรสวัสดิการแห่งรัฐ และผู้ที่ต้องการความช่วยเหลือเป็นพิเศษ โดยเพิ่มวงเงินใช้จ่ายจํานวน 200 บาท/คน/เดือน เป็นเวลา 6 เดือน /โครงการคนละครึ่ง ระยะที่ 3 รัฐร่วมจ่ายร้อยละ 50 ไม่เกิน 150 บาท/คน/วัน หรือไม่เกิน 3,000 บาทต่อคน ตลอดโครงการ และโครงการยิ่งใช้ยิ่งได้ กระตุ้นการบริโภคของผู้มีกําลังซื้อ ไปยังผู้ประกอบการที่อยู่ในระบบภาษีมูลค่าเพิ่ม โดยวงเงินใช้จ่ายจะนํามาคํานวณสิทธิวงเงินคืนในรูปแบบ e-Voucher ไม่เกิน 7,000 บาทต่อคน ทั้งนี้คาดว่าทั้ง 4 โครงการจะเริ่มใช้จ่ายได้ในช่วงเดือน ก.ค. – ธ.ค. 64 ช่วยกระตุ้นให้เม็ดเงินหมุนเวียนในระบบเศรษฐกิจมากยิ่งขึ้น
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะทำงานพัฒนายกระดับมาตรฐานการให้บริการของศูนย์ราชการสะดวก (GECC) สำนักงานปลัดกระทรวงยุติธรรม ครั้งที่ ๒/๒๕๖๕
วันพฤหัสบดีที่ 5 พฤษภาคม 2565
กระทรวงยุติธรรม ประชุมคณะทํางานพัฒนายกระดับมาตรฐานการให้บริการของศูนย์ราชการสะดวก (GECC) สํานักงานปลัดกระทรวงยุติธรรม ครั้งที่ ๒/๒๕๖๕
กระทรวงยุติธรรม ประชุมคณะทํางานพัฒนายกระดับมาตรฐานการให้บริการของศูนย์ราชการสะดวก (GECC) สํานักงานปลัดกระทรวงยุติธรรม ครั้งที่ ๒/๒๕๖๕
ในวันพฤหัสบดีที่ ๕ พฤษภาคม ๒๕๖๕ เวลา ๑๓.๓๐ น. นางอรัญญา ทองน้ําตะโก รองปลัดกระทรวงยุติธรรม เป็นประธานการประชุมคณะทํางานพัฒนายกระดับมาตรฐานการให้บริการของศูนย์ราชการสะดวก (GECC) สํานักงานปลัดกระทรวงยุติธรรม ครั้งที่ ๒/๒๕๖๕ โดยมีคณะผู้บริหารสํานักงานปลัดกระทรวงยุติธรรม และคณะทํางานฯ เข้าร่วม ผ่านระบบการประชุมทางไกล (Video Conference)
โดยที่ประชุมรับทราบผลการตรวจคัดกรองเอกสารการสมัครขอรับรองมาตรฐานศูนย์ราชการสะดวก (GECC) ประจําปี พ.ศ. ๒๕๖๕ ในภาพรวมของกระทรวงยุติธรรม ซึ่งในปี พ.ศ. ๒๕๖๕ ส่วนราชการในสังกัดกระทรวงยุติธรรมสมัครขอรับรองมาตรฐานฯ จํานวน ๖๘ หน่วยงาน ผ่านการคัดกรองเอกสารการสมัครขอรับรองมาตรฐานฯ จํานวน ๑๙ หน่วยงาน ทั้งนี้ ที่ประชุมได้ร่วมกันวางแผนเพื่อเตรียมการตรวจประเมิน (Site Visit) ของหน่วยงานในสังกัดสํานักงานปลัดกระทรวงยุติธรรม ซึ่งผ่านการคัดกรองเอกสาร จํานวน ๓ หน่วยงาน ประกอบด้วย ศูนย์บริการร่วมกระทรวงยุติธรรม สํานักงานยุติธรรมจังหวัดเชียงใหม่ และสํานักงานยุติธรรมจังหวัดพิษณุโลก ซึ่งกําหนดตรวจประเมินฯ ในเดือนพฤษภาคม - กรกฎาคม ๒๕๖๕ พร้อมทั้งพิจารณาวางแผน เตรียมการพัฒนา และยกระดับหน่วยงานที่ยังไม่ผ่านการคัดกรองเอกสาร
ทั้งนี้ ประธานที่ประชุมได้กล่าวว่า ท่านปลัดกระทรวงยุติธรรมรับทราบผลการคัดกรองใบสมัครขอรับมาตรฐานศูนย์ราชการสะดวก ประจําปี พ.ศ. ๒๕๖๕ แล้ว และฝากขอบคุณในความร่วมมือร่วมใจของทุกหน่วยงาน ในโอกาสนี้ ขอแสดงความยินดีกับหน่วยงานที่ผ่านการคัดกรองใบสมัคร และสําหรับหน่วยงานที่ยังไม่ผ่านการคัดกรองฯ ขอให้นําข้อแนะนําที่ได้รับจากผู้ตรวจประเมินมาเป็นโอกาสในการปรับปรุง และพัฒนา เพื่อเตรียมพร้อมสําหรับการสมัครขอรับรองมาตรฐานศูนย์ราชการสะดวก ในปี พ.ศ. ๒๕๖๖ และเน้นย้ําว่า “สิ่งที่อยู่เหนือกว่ารางวัล คือ สํานักงานปลัดกระทรวงยุติธรรมได้มอบบริการที่ดีอะไรให้แก่ประชาชน”
รัฐบาลไทย-ข่าวทำเนียบรัฐบาล-ปลัดวธ.วัฒนธรรม เป็นประธานพิธีเปิดชุมชนคุณธรรมฯ เมืองลับแล สุดยอดชุมชนต้นแบบ "เที่ยวชุมชน ยลวิถี" ชมการแสดงศิลปวัฒนธรรม การแสดงแบบผ้าไทยของเมืองลับแล
วันพุธที่ 27 ตุลาคม 2564
ปลัดวธ.วัฒนธรรม เป็นประธานพิธีเปิดชุมชนคุณธรรมฯ เมืองลับแล สุดยอดชุมชนต้นแบบ "เที่ยวชุมชน ยลวิถี" ชมการแสดงศิลปวัฒนธรรม  การแสดงแบบผ้าไทยของเมืองลับแล
ปลัดวธ.วัฒนธรรม เป็นประธานพิธีเปิดชุมชนคุณธรรมฯ เมืองลับแล สุดยอดชุมชนต้นแบบ "เที่ยวชุมชน ยลวิถี" ชมการแสดงศิลปวัฒนธรรม  การแสดงแบบผ้าไทยของเมืองลับแล
วันที่ ๒๗ ตุลาคม ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดชุมชนคุณธรรมฯ เมืองลับแล สุดยอดชุมชนต้นแบบ "เที่ยวชุมชน ยลวิถี" ชมการแสดงศิลปวัฒนธรรม การแสดงแบบผ้าไทยของเมืองลับแล การสาธิตและแลกเปลี่ยนเรียนรู้ของชุมชน ร้านจําหน่ายผลิตภัณฑ์วัฒนธรรมไทย CPOT ของดีเมืองลับแลและเข้าชมถ้ําลับแล โดยมีนายสหวิช อภิชัยวิศรุตกุล รองผู้ว่าราชการจังหวัดอุตรดิตถ์ นายเจษฎา ศรุติสุด นายกเทศมนตรีตําบลศรีพนมมาศ ประธานสภาวัฒนธรรมจังหวัดอุตรดิตถ์ วัฒนธรรมจังหวัดภาคเหนือตอนล่าง 1 ผู้บริหารกระทรวงวัฒนธรรม หัวหน้าส่วนราชการ เจ้าหน้าที่และชาวชุมชนคุณธรรมฯเมืองลับแลเข้าร่วม ณ ประตูเมืองลับแล จังหวัดอุตรดิตถ์
โดยได้รับเกียรติจากนางทัศนีย์ ผลชานิโก รองอธิบดีกรมประชาสัมพันธ์ ร่วมในการลงพื้นที่ เพื่อสนับสนุน การเผยแพร่ประชาสัมพันธ์ และสร้างการรับรู้อย่างทั่วถึง
รัฐบาลไทย-ข่าวทำเนียบรัฐบาล-นายกรัฐมนตรีเสนอ 3 แนวทางสร้างอาเซียนเข้มแข็ง
วันศุกร์ที่ 29 ตุลาคม 2564
นายกรัฐมนตรีเสนอ 3 แนวทางสร้างอาเซียนเข้มแข็ง
วันพฤหัสบดีที่ 28 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ได้แสดงวิสัยทัศน์ในการประชุมสุดยอดอาเซียน ครั้งที่ 39 เสนอ 3 แนวทางสําคัญต่อที่ประชุม ได้แก่ เพิ่มพูนความสัมพันธ์กับภาคีภายนอกให้มากยิ่งขึ้น โดยรักษาความเป็นเอกภาพเพื่อขยายโอกาสและสร้างพลังในการผลักดันวาระที่เป็นประโยชน์ต่ออาเซียน ร่วมกันส่งเสียงที่ชัดเจนและสอดคล้องกัน เสริมสร้างความเข้มแข็งของกลไกต่าง ๆ ที่อาเซียนมีบทบาทนํา โดยใช้มุมมองอาเซียนต่ออินโด-แปซิฟิก เป็นเครื่องมือสนับสนุนให้มหาอํานาจมีปฏิสัมพันธ์กับภูมิภาคอาเซียนอย่างสร้างสรรค์ และอาเซียนควรร่วมเสริมสร้างความไว้เนื้อเชื่อใจทางยุทธศาสตร์ระหว่างจีนกับสหรัฐอเมริกา เพื่อให้ทั้ง 2 ฝ่ายสามารถแสวงหาจุดร่วมในเรื่องที่เป็นประโยชน์ร่วมกันในภูมิภาคได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส พบข่าวปลอมเงินกู้-ค่าแรงคนสนใจมาก
วันเสาร์ที่ 15 มกราคม 2565
ดีอีเอส พบข่าวปลอมเงินกู้-ค่าแรงคนสนใจมาก
ดีอีเอส พบข่าวปลอมเงินกู้-ค่าแรงคนสนใจมาก
กระทรวงดิจิทัลฯสรุปสถานการณ์ข่าวปลอมรอบสัปดาห์พบเฟคนิวส์อ้างชื่อสถาบันการเงินเปิดให้กู้เงินแบบให้เปล่า-ผ่อนต่ําและข่าวลวงเรื่องแรงงานติดTop 10ข่าวปลอมคนสนใจสูงสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากสถานการณ์ทางเศรษฐกิจที่ประชาชนให้ความสําคัญกับปัญหาปากท้องและรายได้ครัวเรือนส่งผลให้มีการสร้างและเผยแพร่ข่าวปลอมโดยใช้ประโยชน์จากความกังวลของประชาชนในเรื่องดังกล่าวเพื่อดึงดูดความสนใจและลวงให้มีการส่งต่อข่าวปลอมเพื่อเข้าถึงคนในวงกว้าง
โดยพบว่าเริ่มมีความถี่ของข่าวปลอมที่อ้างชื่อสถาบันการเงินว่ามีโปรแกรมเงินกู้เงื่อนไขพิเศษที่ไม่สามารถเกิดขึ้นได้ในความเป็นจริงและยังพบข่าวปลอมในประเด็นที่เกี่ยวกับแรงงานและค่าแรงอีกด้วยซึ่งทั้งสองเรื่องติดอันดับข่าวปลอมที่มีคนสนใจจํานวนมาก
ทั้งนี้ผลการมอนิเตอร์และรับแจ้งข่าวปลอมประจําสัปดาห์ระหว่างวันที่7-13ม.ค. 65โดยศูนย์ต่อต้านข่าวปลอม.พบว่าข่าวปลอมที่มีคนสนใจสูงสุด10อันดับแรกได้แก่อันดับ1มัสยิดกลายเป็นสาขาของธนาคารอิสลาม1,000แห่งทั่วประเทศอันดับ2ใช้นิ้วหัวแม่มือจิกร่องระหว่างปากและใต้จมูกช่วยคนที่วูบหมดสติให้ฟื้นคืนอันดับ3มุสลิมไทยได้เป็นเจ้าของบัญชีธนาคารอิสลามทุกคนสามารถกู้เงินโดยไม่ต้องใช้หนี้คืนได้อันดับ4บขส.หยุดเดินรถทุกเส้นทางทั่วประเทศไทยอันดับ5ธ.ออมสินให้กู้ซื้อบ้าน1ล้านบาทผ่อนคืนเดือนละ10บาท
อันดับ6รักษาอาการเจ็บตาด้วยตนเองโดยใช้น้ํานมแม่หยอดตาอันดับ7กรมการจัดหางานจัดให้คนว่างงานหรือหารายได้เสริมเข้าร่วมกิจกรรมเพื่อรับเงินแสนอันดับ8นายกฯสั่งล็อกดาวน์5จังหวัดมีความเสี่ยงสูงอันดับ9ไมโครเวฟปล่อยคลื่นวิทยุออกมาขณะอุ่นอาหารทําให้เป็นอันตรายต่อสุขภาพและอันดับ10ลูกจ้างทดลองงานหากใช้สิทธิลาป่วยจะไม่ได้รับเงินค่าจ้างในวันที่ลาป่วย
สําหรับในรอบสัปดาห์ที่ผ่านมาศูนย์ต่อต้านข่าวปลอมมีข้อความเข้ามาทั้งสิ้น11,529,633ข้อความโดยจากการคัดกรองมีข้อความที่ต้องดําเนินการตรวจสอบ(Verify)จํานวน202ข้อความรวมเรื่องที่ต้องดําเนินการตรวจสอบ91เรื่องในจํานวนนี้เป็นข่าวเกี่ยวกับโควิด35เรื่อง
“อยากขอความร่วมมือจากประชาชนเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**************
รัฐบาลไทย-ข่าวทำเนียบรัฐบาล-Future Herb: Kratom 2021
วันอังคารที่ 26 ตุลาคม 2564
Future Herb: Kratom 2021
กรมส่งเสริมอุตสาหกรรม ขอเชิญผู้สนใจร่วมการสัมมนาออนไลน์ “พืชกระท่อม การแปรรูปเป็นผลิตภัณฑ์ และแนวทางการใช้ประโยชน์”
Future Herb: Kratom 2021
หากท่านเป็นผู้ประกอบการ นักธุรกิจเกษตร และบุคคลทั่วไปที่สนใจเกี่ยวกับ
- สมบัติของพืชกระท่อม
- แนวทางการใช้ประโยชน์
- การพัฒนาธุรกิจเกี่ยวกับพืชกระท่อม
ท่านไม่ควรพลาดงานนี้ !!!
กรมส่งเสริมอุตสาหกรรม ขอเชิญผู้สนใจร่วมการสัมมนาออนไลน์ “พืชกระท่อม การแปรรูปเป็นผลิตภัณฑ์ และแนวทางการใช้ประโยชน์”
เพื่อรับทราบข้อมูลความรู้ ความก้าวหน้าด้านการวิจัยและการประยุกต์ใช้ประโยชน์ของพืชกระท่อม ตลอดจนขั้นตอนการพัฒนาผลิตภัณฑ์สู่ตลาด เพื่อประโยชน์ในการเตรียมความพร้อมแก่ผู้ประกอบการไทยในการยกระดับผลิตภัณฑ์แปรรูปให้สามารถตอบสนองความต้องการของตลาดและผู้บริโภคได้ในเชิงพาณิชย์
งานจัดขึ้นในวันอังคารที่ 26 ตุลาคม 2564
เวลา 08.30 – 12.00 น.
สามารถลงทะเบียนเข้าร่วมงานฟรี ได้ที่ Link: https://tinyurl.com/4vr273vj
#กรมส่งเสริมอุตสาหกรรม
#DIProm
#diprom2021
#FutureHerb
#kratom2021
FB IAID --> https://www.facebook.com/iaid.dip
รัฐบาลไทย-ข่าวทำเนียบรัฐบาล-ธ.ก.ส. ร่วมงาน Money Expo เชียงใหม่ ครั้งที่ 16
วันอาทิตย์ที่ 14 พฤศจิกายน 2564
ธ.ก.ส. ร่วมงาน Money Expo เชียงใหม่ ครั้งที่ 16
ธ.ก.ส. นําผลิตภัณฑ์เงินฝากออมทรัพย์ทวีโชค สินเชื่อนวัตกรรมดีมีเงินทุน พร้อมจัดแคมเปญสุดพิเศษ ละของที่ระลึกมากมาย ในงาน Money Expo เชียงใหม่ ครั้งที่ 16 ณ เชียงใหม่ฮอลล์ ศูนย์การค้าเซ็นทรัล พลาซา เชียงใหม่ 12–14 พฤศจิกายนนี้
นายไพศาล หงษ์ทอง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.ได้นําผลิตภัณฑ์ทางการเงินและสินเชื่อต่าง ๆ เปิดให้บริการภายในงาน อาทิเงินฝากออมทรัพย์ทวีโชคซึ่งเป็นเงินฝากที่ได้รับดอกเบี้ยและรางวัลในระดับจังหวัดปีละ 2 ครั้ง โดยฝากทุก ๆ 2,000 บาท ติดต่อกันทุก ๆ 3 เดือน จะได้รับสิทธิ์จับรางวัล 1 สิทธิ์ และเมื่อมียอดฝากคงเหลือทุก ๆ 10,000 บาท ฝากติดต่อกันทุก ๆ 7 เดือนจะได้รับสิทธิ์จับรางวัลระดับประเทศปีละ 1 ครั้ง พิเศษเมื่อฝากติดต่อกัน 10 เดือน จะได้รับเพิ่มอีก 1 สิทธิ์
นอกจากนี้ยังมีเงินฝาก A-Savingsบัญชีเงินฝาก Digital ดอกเบี้ยร้อยละ 0.45 ต่อปี เงินฝากผู้สูงอายุ Senior Savings สําหรับผู้มีอายุ 50 ปีขึ้นไป อัตราดอกเบี้ยร้อยละ 0.25 ต่อปี หากยอดเงินฝากคงเหลือตั้งแต่ 20,000 บาทขึ้นไป รับดอกเบี้ยร้อยละ 0.45ต่อปี ฝากได้คนละ 1 บัญชี สูงสุดไม่เกิน 10 ล้านบาทเงินฝากออมทรัพย์พิเศษเปิดบัญชี 10,000 บาท และครั้งต่อไปฝากเงินขั้นต่ํา 1,000 บาท รับดอกเบี้ยร้อยละ 0.45ต่อปี ไม่เสียภาษีเงินฝากประจําปลอดภาษี 24 เดือนฝากตั้งแต่ 1,000 บาทขึ้นไป แต่ไม่เกิน 25,000 บาทต่อเดือนรับดอกเบี้ยร้อยละ 1.30ต่อปี เงินฝากสงเคราะห์ชีวิต ธ.ก.ส. เพิ่มรัก 2 12/10 ธกส ทวีรัก 99 และ ธกส รักคุณ สมัครใช้บริการแอปพลิเคชัน ธ.ก.ส. A-Mobileเพื่อให้การโอนเงินบนมือถือสะดวกรวดเร็วและง่ายเพียงปลายนิ้วบริการ SMS Alertบริการ BAAC Connectรวมถึงการให้บริการยืนยันตัวตนผ่านอิเล็กทรอนิกส์ (e – KYC) เพื่อรองรับการให้บริการธุรกรรมออนไลน์ในอนาคต
นายไพศาลกล่าวอีกว่า สําหรับด้านสินเชื่อ ธ.ก.ส. มีบริการให้คําปรึกษาที่หลากหลายเช่น สินเชื่อ นวัตกรรมดีมีเงินทุนเพื่อเป็นค่าใช้จ่ายหรือค่าลงทุนในการประกอบอาชีพเกษตรกรรมในลักษณะSmart Farmerอัตราดอกเบี้ยร้อยละ 4 ต่อปีสินเชื่อสานฝันสร้างอาชีพเพื่อเป็นค่าใช้จ่ายในการประกอบอาชีพการเกษตรหรือค้าขายเพื่อเลี้ยงชีพวงเงินไม่เกิน 100,000 บาทต่อรายอัตราดอกเบี้ยร้อยละ 4ต่อปีเป็นต้นพิเศษ!พบกับแคมเปญ “สวัสดีทวีโชค”สําหรับลูกค้าใหม่ เพียงเปิดบัญชีเงินฝากออมทรัพย์ทวีโชคฝากเงินตั้งแต่ 20,000 บาทขึ้นไป คงยอดไว้ 3 เดือนแคมเปญ “สมัครกรมธรรม์ ธกส รักคุณ สะสมแต้มแลกของรางวัลกับ A-Rewards” หรือแคมเปญ “Scan ปั๊บ รับฟรี 2 ต่อ”รับฟรีของที่ระลึกมากมายภายในงาน
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 28 กันยายน 2564​ พบพนักงานติดเชื้อไวรัส COVID-19 จำนวน​ 6 ราย​
วันอังคารที่ 28 กันยายน 2564
ประกาศ ขสมก. ประจําวันที่ 28 กันยายน 2564​ พบพนักงานติดเชื้อไวรัส COVID-19 จํานวน​ 6 ราย​
ประกาศ ขสมก. ประจําวันที่ 28 กันยายน 2564​ พบพนักงานติดเชื้อไวรัส COVID-19 จํานวน​ 6 ราย​
1)​ พนักงานขับรถโดยสารธรรมดา สาย 45 เพศชาย อายุ 55 ปี
2) พนักงานขับรถโดยสารธรรมดา สาย 45 เพศชาย อายุ 54 ปี
3) พนักงานเก็บค่าโดยสารรถธรรมดา สาย 206 เพศหญิง อายุ 28 ปี
4) พนักงานเก็บค่าโดยสารรถธรรมดา สาย 206 เพศหญิง อายุ 21 ปี
5) พนักงานขับรถโดยสารธรรมดา สาย 2 เพศชาย อายุ 43 ปี
6) พนักงานเก็บค่าโดยสารรถธรรมดา สาย 93 เพศหญิง อายุ 33 ปี
รัฐบาลไทย-ข่าวทำเนียบรัฐบาล-เตรียมฉีดวัคซีนไฟเซอร์เข็มกระตุ้น กลุ่มเด็ก 12 - 17 ปี ผ่านระบบการศึกษา เริ่ม พ.ค. นี้
วันอังคารที่ 19 เมษายน 2565
เตรียมฉีดวัคซีนไฟเซอร์เข็มกระตุ้น กลุ่มเด็ก 12 - 17 ปี ผ่านระบบการศึกษา เริ่ม พ.ค. นี้
.....
กรมควบคุมโรค เตรียมความพร้อมฉีดวัคซีนโควิด-19 ในกลุ่มอายุ 12-17 ปี (ชั้นม.1 - 6) ที่ได้รับวัคซีนโควิด-19 ครบ 2 เข็มแล้ว ให้เข้ารับวัคซีนไฟเซอร์ เป็นเข็มกระตุ้นเข็มที่ 3 และต้องมีระยะห่างจากเข็มที่สอง 4 - 6 เดือนขึ้นไป เพื่อกระตุ้นภูมิคุ้มกัน ซึ่งเป็นการฉีดเข็มกระตุ้นผ่านระบบการศึกษา เพื่อเตรียมพร้อมเปิดเทอมภาคเรียนที่ 1/2565 โดยร่วมมือกับกระทรวงศึกษาธิการ และจะเริ่มฉีดพร้อมกันทั่วประเทศช่วงต้นเดือนพ.ค. 65
.
สําหรับกลุ่มนักเรียนนอกระบบการศึกษา เช่น Home School การจัดการเรียนการสอนที่บ้าน กลุ่มเด็กที่มีโรคประจําตัว 7 กลุ่มโรค 1.โรคอ้วน 2.โรคทางเดินหายใจเรื้อรัง 3.หัวใจและหลอดเลือด 4.ไตวายเรื้อรัง 5.มะเร็งและภูมิคุ้มกันต่ํา 6.เบาหวาน 7.โรคพันธุกรรม รวมทั้งกลุ่มอาการดาวน์ เด็กที่มีภาวะบกพร่องทางระบบประสาทรุนแรง และเด็กที่มีพัฒนาการช้า ให้เข้ารับการฉีดวัคซีนผ่านระบบสถานพยาบาล
.
หากผู้เข้ารับวัคซีนมีเงื่อนไขเฉพาะ หรือมีข้อจํากัดในการรับวัคซีนผ่านระบบการศึกษาให้เข้ารับวัคซีนผ่านระบบสถานพยาบาล โดยให้หน่วยบริการฉีดสามารถพิจารณาฉีดวัคซีนตามดุลพินิจของแพทย์ คําแนะนําจากบริษัทผู้ผลิต ความสมัครใจของผู้ปกครองและผู้รับวัคซีน
#ไทยคู่ฟ้า#ร่วมต้านโควิด19
-------------------